open-index/open-wikipedia-markdown huggingface dataset:
Koutské a Zábřežské louky

**Koutské a Zábřežské louky** je prírodná rezervácia ev. č. 586 v západnom susedstve Zábřehu, miestnej časti mesta Dolní Benešov v okrese Opava. Oblasť spravuje Agentúra ochrany prírody a krajiny ČR.

## Ochrana
Predmetom ochrany je komplex mokraďových lúk, rozptýlenej zelene a luhov so zvyškami mŕtvych ramien a periodicky zaplavovaných tôní v nive rieky Opavy, mokraďové ekosystémy s výskytom osobitne chránených druhov živočíchov a rastlín, hniezdiská vtáčích druhov.

Z významných rastlín sa v rezervácii vyskytuje leknica žltá, ktorý vytvára porasty na slepých ramenách rieky Opavy. Niektoré exempláre tvoria aj terestrické štádiá. Ďalšou významnou rastlinou rezervácie je okrasa okolíkatá, ktorá kvitne na brehoch, najmä v oblasti slepých ramien rieky Opavy neďaleko začiatku rezervácie. 

V dnešnej dobe je z lokality ešte uvádzaný vstavačovec májový, kruštík neskorý, bazanovec kytkový, starček poriečny, vachta trojlistá, hadivka obyčajná, perutník močiarny a vŕba rozmarínolistá. Tieto druhy však miznú a pri inventarizačnom prieskume lokality z roku 2011 neboli niektoré z nich preukázané - konkrétne sa nepodarilo nájsť prstnatec májový, kruštík neskorý, vachtu trojlistú a hadivku obyčajnú. Ostatné druhy (bazanovec kytkový, starček poriečny, perutník močiarny) potom boli v rezervácii preukázané, a to aspoň v minimálnom množstve. 

## Galéria

Súbor:Řeka_Opava,_stulíky.JPG|Leknica žltá
Súbor:Stulík_žlutý_na_Opavě.JPG|PR Koutské a Zábřežské louky
Súbor:Šmel_okoličnatý,_řeka_Opava.JPG|Okrasa okolíkatá
Súbor:Rybníky,_PR_Koutské_a_Zábřežské_louky.JPG|Rybníky


## Referencie


## Pozri aj
* Zoznam chránených území v okrese Opava

## Iné projekty

## Externé odkazy
* Botanický inventarizačný prieskum lokality 
* Turistické informačné centrum Kravaře 

## Zdroj

Kategória:Chránené územia v okrese Opava
Kategória:Lúky v Česku
Kategória:Mokrade v Česku
Kategória:Opavská pahorkatina
Kategória:Povodie Opavy
Kategória:Dolní Benešov
Kategória:Kravaře (okres Opava)
Inline hokej na Panamerických hrách 2003

**Inline hokej na Panamerických hrách 2003** bol inlinehokejový turnaj v rámci multišportového podujatia Panamerických hier 2003. Konal sa v Santo Domingo, v Dominikánskej republike od 11.14. augusta 2003, za účasti 5 mužských tímov. Inlinehokejový turnaj riadila Panamerická konfederácia kolieskových športov (CPRS) a na hrách sa organizoval iba druhýkrát. Zápasy sa odohrali v dejisku *Club Mauricio Báez* s kapacitou 4 000 divákov. Na turnaji zvíťazilo družstvo , ktoré vo finálovom zápase vyhralo nad . 

## Kvalifikácia

## Výsledky
### Základná skupina

### Play off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Panamerických hier 2003 (archive.org) 
* Oficiálna stránka Panamerickej konfederácie kolieskových športov  

Kategória:Inline hokej v 2003
Kategória:Inline hokej na Panamerických hrách
Kategória:Panamerické hry 2003
Intel 8744

**Intel 8744** je osembitový jednočipový mikropočítač firmy Intel s nasledujúcimi parametrami:

* oscilátor súčasťou čipu (on-chip)
* 4 kB programovej pamäte EPROM
* 192 bajtov dátovej pamäte RAM
* 32 i/o liniek
* Dokáže adresovať až 64 kB externej dátovej / programovej pamäte
* Súčasťou dva plne programovateľné 16 bitové počítadlá/časovače
* Päť zdrojov prerušení s dvomi prioritami
* Podpora bitového adresovania
* Jednotka pre bitové operácie
* Obsahuje jadro z 8051
* Optimalizované pre 12 MHz

## Ďalšie odkazy
* Intel 8048
* MCS-48

## Zdroj

Kategória:MCS-48
You Ain’t Seen Nothing Yet

„**You Ain't Seen Nothing Yet**“ je rocková skladba kanadskej rockovej skupiny Bachman–Turner Overdrive, ktorú napísal Randy Bachman pre album *[[Not Fragile]]*. Skladba bola vydaná ako singel v roku 1974 spoločne s inštrumentálnou skladbou „"Free Wheelin’“ na strane B. Singel dosiahol 1. miesto v americkom rebríčku Billboard Hot 100 a tiež v kanadskom rebríčku časopisu *[[RPM (časopis)|RPM]]*. V britskom rebríčku UK Singles Chart dosiahol 2. miesto.

## Téma a kompozícia
Text piesne hovorí o stretnutí speváka s "diabolskou ženou", ktorá mu vyjadruje lásku. Refrén skladby je známy koktaním a hovorí o tom ako na neho táto žena pozerala s veľkými hnedými očami a (hovorí): ’You ain’t seen nothin’ yet. B-, b-, b-, baby, you just ain’t seen na, na, nothin yet. Here’s somethin’ that you’re never gonna forget. B-, b-, b-, baby, you just ain’t seen na, na, nothin yet.’ Koktajúci spev je podobný tomu v skladbe „My Generation“ od skupiny The Who.

Gitarový riff, ktorý je počuť v refréne je tiež podobný riffu zo skladby „Baba O’Riley“ od skupiny The Who. Riff pokračuje v tóninách A5, E5, potom D5, kým v skladbe „Baba O’Riley“ je to F5, C5, Bb4.

## Pozície v rebríčkoch

## Referencie

## Zdroj

Kategória:Single z 1974
Kategória:Piesne skupiny Bachman–Turner Overdrive
Kategória:Hardrockové piesne
Dvořisko (Kravaře)

**Dvořisko** () je časť mesta Kravaře v okrese Opava. Nachádza sa južne od mesta. Prechádza tadiaľ cesta II/467. V roku 2009 tam bolo evidovaných 97 adries. V roku 2001 v obci trvale žilo 367 obyvateľov.

Dvořisko leží v katastrálnom území Kravaře ve Slezsku.

## História
Prvá písomná zmienka o obci pochádza z roku 1770.

## Referencie


## Externé odkazy
* Zmienka o obci na stránke História mesta Kravaře 
* Turistické ciele v okolí obce Dvořisko 
* Cyklotrasy.cz

Kategória:Dediny okresu Opava
Kategória:Kravaře (okres Opava)
Intel 8748

**Intel 8748** je jednočipový mikropočítač rodiny MCS-48 firmy Intel uvedený na trh v roku 1976. Je takmer totožný s verziou Intel 8048, len má jednu výraznú odlišnosť: namiesto programovej pamäte ROM, ktorá je už od výroby prednastavená, bol použitý typ EPROM, ktorý je zapisovateľný a vymazateľný niekoľkokrát ultrafialovým svetlom. Základné údaje:

* Obsahoval 2 počítadlá / časovače
* Vnútorná pamäť dát RAM bola 64 bajtov
* Pamäť programu EPROM mohla mať veľkosť až 1024 bajtov
* 27 I/O portov
* Oscilátor bol súčasťou čipu

Sovietsky zväz vyrábal svoj klon pod označením **KM1816VE48**.

## Pozri aj
* Intel 8048

## Zdroj

Kategória:MCS-48
Intel 8749

**Intel 8749** je jednočipový mikropočítač rodiny MCS-48 firmy Intel uvedený na trh v roku 1976. Je takmer identický s Intelom 8748, len má zväčšenú programovú pamäť EPROM na 2 kB.

## Pozri aj
* Intel 8748

## Zdroj

Kategória:MCS-48
Intel 8751

**Intel 8751** je jednočipový mikropočítač spoločnosti Intel rodiny MCS-51 s nasledujúcimi parametrami:

* Dva časovače
* 128 bajtov dátovej pamäte RAM
* 4 kB programovej pamäte EEPROM
* Štyri osembitové obojsmerné I/O porty
* EIA-232 (RS-232) port

## Pozri aj
* Intel 8051
* MCS-51

## Zdroj

Kategória:MCS-51
Intel 8752

**Intel 8752** je jednočipový mikropočítač spoločnosti Intel, patriaci do rodiny MCS-51. Okrem Intelu vyrábal tento procesor aj Philips. Existuje aj NMOS verzia, ktorá má EPROM pamäť nahradenú za ROM rovnakej veľkosti. Tú už Philips nevyrábal.

Parametre:
* 8KB dátovej pamäte EPROM
* 256 bajtov dátovej pamäte RAM
* Tri 16-bitové počítadlá/časovače
* 6 zdrojov prerušení
* Pracovná teplota -40° C až 70° C
* Podpora vonkajšej dátovej pamäti až 64 kB

## Pozri aj
* Intel 8052
* MCS-51

## Referencie


## Zdroj

Kategória:MCS-51
Intel 8754

**Intel 8754** je osembitový jednočipový mikropočítač spoločnosti Intel, patrí do rodiny MCS-51.

Parametre:
* 16 kB programovej pamäte EPROM (alebo ROM)
* 256 bajtov dátovej pamäte RAM
* 4 osembitové I/O porty
* Frekvencia 12,2 MHz
* Puzdro DIP-40

## Pozri aj
* MCS-51

## Zdroj

Kategória:MCS-51
Intel 8040

**Intel 8040** je osembitový jednočipový mikropočítač harvardskej architektúry vyvinutý firmou Intel a na trh uvedený v roku 1977. Patrí do rodiny MCS-48, od ostatných sa líši v niekoľkých parametroch:
* Veľkosť vnútornej dátovej pamäte RAM je 256 bajtov
* Pamäť programu ROM sa pripája externe, nie je súčasťou čipu
* Podporuje standby režim (2,2 – 5,5 V)

Bol osadzovaný do puzdra DIP-40 (mal teda 40 pinov), pracoval na frekvencii od 1 do 11 MHz, obsahoval dva počítadlá/časovače, 27 V/V portov, hodinový oscilátor, napájaný bol 5 V.

## Externé odkazy
* Datasheet k *Intel 8040AHL* – datasheetarchive.com

## Zdroj

Kategória:MCS-48
Intel 8044

**Intel 8044** je osembitový jednočipový mikropočítač firmy Intel uvedený na trh v roku 1980.

Základné vlastnosti:
* Vnútorná pamäť dát RAM 128 bajtov
* Programová vnútorná pamäť 4kB
* Taktovacia frekvencia 12 MHz
* Obsahoval 2 počítadlá / časovače
* 32 I/O portov (štyri 8-bitové)
* Súčasťou aj high-speed UART jednotka

## Pozri aj
* Intel 8048

## Zdroj

Kategória:MCS-48
Intel 8042

**Intel 8042** je osembitový jednočipový mikropočítač firmy Intel, plne kompatibilný s rodinami MCS-48, MCS-80, MCS-85 a MCS-86 a vnútorne takmer zhodný s verziou Intel 8041. Vyrába sa v 44-pinovom PLCC alebo 40-pinovom DIP puzdre. Veľkosť programovej pamäte ROM je 2 kB, dátová RAM pamäť má veľkosť 256 bajtov. Pracovná teplota je v rozsahu od 0° do 70 °C. Napája sa napätím 5 V. Frekvencia jadra 12 MHz.

## Pozri aj
* Intel 8041

## Zdroj

Kategória:MCS-48
Intel 8039

**Intel 8039** je osembitový jednočipový mikropočítač harvardskej architektúry vyvinutý firmou Intel a na trh uvedený v roku 1977. Patrí do rodiny procesorov MCS-48, od ostatných sa líši tým, že:
* neobsahuje vnútornú programovú pamäť ROM (pripája sa externe)
* veľkosť vnútornej dátovej pamäte RAM je 128 bajtov
* nepodporuje standby režim

Osadzoval sa do keramického puzdra DIP-40. Pracovná teplota bola v rozmedzí 0 – 70 °C. Hodinový oscilátor bol súčasťou čipu, obsahoval 2 8-bitové čítače/časovače, 27 V/V portov. Pracoval na frekvencii 11 MHz.

Najrozšírenejším podtypom je Intel 8039AHL, vyrobený technológiou HMOS II. Ďalšími podtypmi aj iných firiem sú napríklad:

Väčšinou sa líšia technológiou výroby a celkovým technickým prevedením, z pohľadu programátora však nejde o žiadne zmeny (okrem taktovacej frekvencie alebo veľkosti dátovej alebo programovej pamäte).

## Externé odkazy
* datasheetcatalog.org – Datasheet k Intel 8039AHL

## Zdroj

Kategória:MCS-48
Intel 8041

**Intel 8041** je osembitový jednočipový mikropočítač harvardskej architektúry vyvinutý firmou Intel. Je plne kompatibilný s rodinami MCS-48, MCS-80, MCS-85 a MCS-86. Napája sa 5V, podporuje standby režim, pracuje na frekvencii 6 MHz. Obsahuje vnútornú OTP ROM o veľkosti 1 kB, dátovú pamäť RAM s veľkosťou 128 bajtov a stavový register. Často sa používal na starých 80386 a 80486 základných doskách. Výrobou tohto jednočipu sa zaoberali aj iné firmy, napr. AMD, NEC alebo Mitsubishi.

## Základné údaje
* Osembitová architektúra
* Osembitová dátová zbernica
* Taktovacia frekvencia 6 MHz (hodinový oscilátor súčasťou čipu, ak je externý, pripája sa na piny XTAL1 a XTAL2), možno aj pretaktovať (na vlastné riziko)
* Podpora DMA a prerušení
* 10-bitový register PC (Program Counter)
* 8-bitový čítač/časovač
* 18 V/V pinov
* Dátová pamäť – verzia **8041** – 64 bajtov RAM, verzia **8041AH** – 128 bajtov RAM
* Maskovateľná programová pamäť – 1024 bajtov ROM, čip neumožňoval programovať
* Osadzovaný do puzdra DIP-40 alebo PLCC-44
* Pracovná teplota 0 – 70 °C
* Oproti väčšine starších jednočipov obsahoval aj stavový register (využité boli však iba 4 bity)
* Dva vstupné testovacie bity

## Pozri aj
* Intel 8042
* Zoznam mikroprocesorov Intelu

## Externé odkazy
* Datasheet k Intel 8041 – datasheetarchive.com

## Zdroj

Kategória:MCS-48
Intel 8035

**Intel 8035** je osembitový jednočipový mikropočítač rodiny MCS-48 firmy Intel, uvedený na trh v roku 1976. Zariadenie bolo zabalené do 40-pinového puzdra DIP, napájaný bol 5 V (tolerancia 10%), pracoval v teplotnom rozmedzí 0 – 70 °C. Neobsahoval priamo pamäť programu (musela sa pripojiť externe, pričom maximálna veľkosť mohla byť 4 kB), vnútorná dátová pamäť bola len 64 bajtov. Hodinový oscilátor bol súčasťou čipu (procesor mohol pracovať v rozmedzí frekvencií 1 až 11 MHz), ďalej obsahoval dva 8-bitové čítače/časovače, 27 V/V portov a podporuje dve maskovateľné prerušenia.

## Pamäť
Dátová pamäť a zásobník zaberajú rovnaké miesto v pamäti. Programová pamäť je oddelená od dátovej a od zásobníka pamäte.

Dátová pamäť sa skladá z 64 bajtov on-chip RAM a až 256 bajtov externej RAM: 
* 16 bajtov on-chip RAM sa používa pre 2 súbory pracovných registrov, ktoré sa nachádzajú na adresách 00h – 07H (súbor 0) a 18h – 1Fh (súbor 1). Táto pamäť je súčasťou jednočipu. 
* 16 bajtov on-chip RAM na adresách 08h – 17h sa používa ako zásobník pamäte. 
* Ku zvyšku on-chip RAM možno pristupovať iba nepriamo. 
* K 256 bajtom externej pamäte možno pristupovať len pomocou inštrukcie MOVX.

Zásobník je uložený v dátovej oblasti pamäti 08h – 17h (8 – 23) a môže byť osemúrovňový. Začína na adrese 08h a vyššie. Pri spustení inštrukcie CALL sú uložené do zásobníka návratové adresy (12 bitov) a horné 4 bity bajtu uchovávajúce stav programu (bity CY, AC, F0 a BS). Ak užívateľský program nevyužíva všetky úrovne zásobníka, potom môže byť časť frontu (2 bajty na jednu úroveň) použitá na ukladanie dát.

Vyhradené adresy: 
* 0000h – Po príkaze RESET sa odtiaľ začne vykonávať patričný kód. 
* 0003h – Sem sa skočí, len čo dôjde k externému prerušeniu.
* 0007h – Sem sa skočí, ak nastane prerušenie počítadlá/časovača.

## V/V porty
27 V / V liniek: 
* 8-bitové obojsmerné porty 1 a 2. 
* 8-bitový obojsmerný BUS port. 
* TEST – 3 vstupy (T0, T1 a $[INT]), ktoré môžu byť testované podmienenými JT/JNT inštrukciami.

## Externé odkazy
* Datasheet – datasheetcatalog.com

## Zdroj

Kategória:MCS-48
Kouty (Kravaře)

**Kouty** () je časť mesta Kravaře v okrese Opava. Nachádzajú sa východne od mesta. Prechádza tadiaľ cesta I/56. V roku 2009 tam bolo evidovaných 525 adries. V roku 2001 v obci trvale žilo 1569 obyvateľov.

Kouty ležia v katastrálnom území Kravaře ve Slezsku.

Hranice medzi časťami Kravaře a Kouty niesú na prvý pohľad patrné, sú dané ulicou Hraniční, respektíve myslenou čiarou tiahnucou sa jej stredom.

## História
Prvá písomná zmienka o obci pochádza z roku 1283.

## Referencie


## Externé odkazy
* Zmienka o obci na stránke História mesta Kravaře 
* Turistické ciele v okolí obce Kouty 

## Zdroj

Kategória:Dediny okresu Opava
Kategória:Kravaře (okres Opava)
Krotón

**Krotón** môže byť:
* starogrécky názov mesta v južnom Taliansku, pozri Crotone
* mýtický zakladateľ mesta Krotón, pozri Krotón (mytológia)
* rod tropických drevín z čeľade mliečnikovitých, pozri Krotón (rod)
Astylos z Krotónu

**Astylos** alebo **Astyalos** (*Astylos, Astyalos o Krotóniatés*) bol trojnásobný olympijský víťaz v jednoduchom a dvojitom behu v 5. stor. pred Kr.

Astylos z Krotónu bol v starovekom Grécku olympijským víťazom na troch hrách po sebe, a to v behu na jedno stadion a behu na dve stadiá (diaulos). Olivový veniec v behu dobyl teda v Olympii až šesťkrát. Stalo sa to na 73. až 75. hrách v rokoch 488, 484 a 480 pred Kr.

Staroveký autor Pausanias uvádza, že Astylos súťažil na posledných dvoch olympijských hrách za Syrakúzy. Keďže Astylos prejavoval sympatie k syrakúzskemu tyranovi Hierónovi I., sa aj napriek nevôli svojich rodákov vyhlásil za občana Syrakúz. V Krotóne sa mu za tento prestup pomstili premenením jeho domu na väzenie a odstránením jeho sochy z chrámu bohyne Héry *Lakinskej*.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Ergoteles

**Ergoteles** alebo **Ergotelés** (*Ergoteles*/iný prepis *Ergotelés*) môže byť:
* slávny aténsky hrnčiar v 6. stor. pred Kr., pozri Ergoteles (hrnčiar)
* olympijský víťaz dolichu na 77. a 79. hrách v 5. stor. pred Kr., pozri Ergoteles z Himery
Southbridge

thumb|Typická schéma počítača

**Southbridge** (južný mostík) je tiež známy ako vstupno-výstupný radič (I/O Controller Hub). Čip realizuje pomalšie funkcie základnej dosky v počítačovej architektúre so severným a južným mostíkom. Južný mostík odlíšime od severného ľahko tak, že nie je priamo spojený s procesorom. Severný mostík realizuje spojenie južného mostíka a procesora.

## Prehľad
Pretože južný mostík je z hľadiska architektúry viac vzdialený od procesora, má v typickom počítači na starosti obsluhu pomalších zariadení. Južný mostík je zvyčajne schopný spolupracovať s niekoľkými rôznymi severnými mostíkmi, avšak oba čipy musia byť pre vzájomnú kompatibilitu navrhnuté. Priemyselný štandard pre komunikáciu medzi severným a južným mostíkom neexistuje. Tradične bola pre komunikáciu medzi severným a južným mostíkom využívaná PCI zbernica, pretože však toto riešenie vytváralo z hľadiska výkonu úzke miesto, väčšina súčasných čipsetov využíva pre vzájomnú komunikáciu vlastné proprietárne rozhranie s vyšším výkonom. U Via sa používa spojenie pri nových čipsetoch pod menom V-Link, bežiaci na vyššej frekvencii ako má PCI. Priepustnosť je: 266 MB/s (4 ×), 533 MB/s (8 ×) a 1066 MB/s (Ultra Link).

## Funkčnosť
* PCI zbernica podporuje tradičnú špecifikácii PCI, ale môže zahŕňať podporu pre PCI-X a PCI-Express
* Podpora ISA (Industry Standard Architecture) je zriedkavo využitá, ale napriek tomu zostala integrovanou súčasťou južného mostíka
* LPC (Low Pin Count) zbernica poskytuje spojenie so Super I/O (poskytuje pripojenie pre klávesnicu, myš, paralelný port, sériový a infračervený port) a BIOS ROM (flash)
* DMA kanál dovoľuje ISA alebo LPC zariadeniam priamy prístup do hlavnej pamäte bez pomoci procesora
* IDE (PATA) rozhranie umožňuje priame pripojenie pevných diskov. Súčasné južné mostíky (2008) už toto rozhranie nepodporujú, pre jeho použitie je na základnej dosky pridávaný ďalší čip. Jej priepustnosť bola teoreticky 133 MB/s.
* SATA je moderná náhrada za PATA/IDE, dnes je už verzia SATA III.

Voliteľne môže južný mostík zahŕňať podporu pre Ethernet, RAID, USB, SATA a zvukovú kartu a FireWire. Hoci by južný mostík mohol zahŕňať aj podporu pre pripojenie klávesnice, myši a sériových portov, sú tieto zariadenia zvyčajne pripojené pomocou tzv. Super I/O.

## Pozri aj
* Chipset
* Northbridge

## Zdroj

Kategória:Hardvér
Super I/O

náhľad|Schéma bežnej základnej dosky v PC s integrovanou podporou mnohých zariadení na doske i s možnosťou rozšírenia pomocou slotových konektorov rôznych zberníc
náhľad|ITE Super I/O čip
[náhľad|SMSC Super I/O čip na základnej doske [IBM]]

**Super I/O** je skupina komunikačných zariadení (I/O kontrolérov), ktoré sa začali používať na základných doskách osobných počítačov na konci 80. rokov. Pôvodne išlo o prídavné karty, ktoré boli postupne integrované na základnú dosku.  

Super I/O čip v sebe kombinuje rozhranie pre rôzne zariadenia s nízkou prenosovou rýchlosťou.  

Zvyčajne obsluhuje komunikáciu s týmito perifériami:
* Obsluha disketovej mechaniky
* Paralelný port (zvyčajne pre pripojenie tlačiarne)
* Jeden alebo viac sériových portov
* Obsluha klávesnice a myši na porte PS/2
* Teplotné snímače a snímanie rýchlosti ventilátorov

Super I/O čip môže obsluhovať aj rozhranie pre ďalšie zariadenia ako je gameport alebo infra port. V niektorých čipoch je tiež zabudovaná kontrola otvorenia počítača. Obsluhou mnohých zariadení v jednom čipe je redukovaný počet súčiastok osadených na základnej doske a tým je zlacňovaná výroba základnej dosky.

Pôvodné super I/O čipy používali komunikáciu priamo s CPU pomocou ISA zbernice. S tým ako sa v PC začala miesto ISA zbernice používať zbernica PCI, stával sa zo super I/O čipov jediný dôvod používania ISA zbernica na základnej doske.

Moderné super I/O používajú pre komunikáciu s CPU tzv. LPC zbernicu miesto ISA. LPC zbernica je bežne pripojená na južný mostík základnej dosky.

Existuje mnoho spoločností, ktoré vyrábajú tieto super I/O čipy, napríklad Nuvoton, ITE, Fintek, and SMSC. 

National Semiconductor vyrábal super I/O do roku 2005, kedy túto časť výroby predal firme Winbond.

## Externé odkazy
* Zoznam super I / O čipov
* Superiotool  je linuxový nástroj pre detekciu super I / O čipu s podrobnými informáciami o jednotlivých typoch.
* Lm-sensors  obsahuje nástroje pre detekciu super I / O čipu inštalovaného na základnej doske.

## Zdroj

Kategória:Matičná doska
PCI-X

[thumb|Tri PCI-X sloty na [Základná doska (počítač)|základnej doske počítača]]

**PCI-X** (**Peripheral Component Interconnect Extended**) je v informatike štandard počítačovej zbernice pre rozširujúce karty. Bola navrhnutá ako spätne kompatibilná náhrada zbernice PCI 2.3, voči ktorej zdvojnásobuje šírku dátovej zbernice, zvyšuje maximálnu frekvenciu a upravuje komunikačné protokoly. Spätná kompatibilita je zabezpečená použitím rovnakej architektúry, protokolu a konektorov. Zbernica PCI-X nenahradila zbernicu PCI, pretože sa dostatočne nerozšírila. Nástupcom zbernice PCI tak bola až zbernica PCI-Express.

## História
Zbernicu PCI-X vyvinuli v roku 1998 spoločnosti IBM, HP a Compaq ako náhradu existujúcej PCI zbernice, ktorá už nedokázala uspokojiť potreby najvýkonnejších zariadení na vysokú dátovú priepustnosť (sieťové karty pre Gigabitový Ethernet, Fibre Channel, Ultra3 SCSI i klasické IDE PATA radiče a ďalšie zariadenia). 

## Technický popis
PCI-X upravuje PCI štandard zdvojnásobením maximálnej frekvencie (z 66 MHz na 133 MHz), rozšírením dátovej zbernice na 64 bitov a tým sa razantne zvýšila dátová priepustnosť. Teoretická maximálna prenosová rýchlosť dát je u PCI-X až 1,064 GB/s, v porovnaní s 532 MB/s štandardnej PCI zbernice. PCI-X prinieslo niektoré vlastnosti, ktoré umožňujú zachovať beh počítača aj v prípade poruchy na niektorej karte - chybné karty sa môžu znovu nakonfigurovať alebo odpojiť. PCI-X všeobecne zachováva spätnú kompatibilitu s PCI 2.x. Karty PCI-X je možné použiť v PCI slote, len na základných doskách, ktoré podporujú napájanie 3,3 V. V zbernici PCI-X môžu pracovať 3,3 V PCI karty. Karty PCI-X a PCI môžu byť používané na PCI-X zbernici súčasne, ale rýchlosť je potom limitovaná najpomalšou kartou. Napríklad PCI 2.3 zariadenia bežiace na 32 bitoch a 66 MHz, ktoré je zapojené do PCI-X 133 MHz zbernice, zníži rýchlosť zbernice na 266 MB/s.

## Verzia
Všetky karty alebo sloty majú 64-bit implementáciu a líšia sa nasledovne:

* Karty
** 66 MHz (pridané v Rev. 1.0)
** 100 MHz (implementované 133 MHz adaptérom na niektorých serveroch)
** 133 MHz (pridané v Rev. 1.0)
** 266 MHz (pridané v Rev. 2.0)
** 533 MHz (pridané v Rev. 2.0)

* Sloty
** 66 MHz (možno nájsť v starých serveroch)
** 133 MHz (najbežnejšie v moderných serveroch)
** 266 MHz (nahradené PCI-e)
** 533 MHz (nahradené PCI-e)

## PCI-X 2.0
V roku 2003 PCI SIG ratifikovalo PCI-X 2.0. Prinieslo 2 nové verzie 266 MHz a 533 MHz, množstvo prenesených dát sa zvýšilo na 2,15 GB/s a 4,3 GB/s. Ďalej bolo vybavené podporou ECC (Error Correction Code), ktoré automaticky opravuje chyby vzniknuté pri prenose dát, 16 bitovým rozhraním, ktoré umožňuje použiť zariadenie obmedzené miestom, napríklad integrované RAID radiče. Podobne ako u PCI Express boli pridané PtP funkcie, ktoré dovoľujú zariadeniam na zbernici komunikovať jednému s druhým, bez toho, aby pri tom zaťažovali CPU alebo bus controller.

## Pozri aj
* PCI-Express
* PCI
* Zbernica

## Zdroj

Kategória:Zbernice
Fibre Channel

**Fibre Channel** alebo FC, je až gigabitové komunikačné rozhranie, primárne používané pre vysokorýchlostný prenos dát v sieti. Fibre Channel je štandardizované v T11 v Medzinárodnom výbore pre informačné technológie pre normalizáciu (INCITS) a American National Standards Institute (ANSI). FC sa začalo používať predovšetkým v oblasti superpočítačov, ale stáva sa tiež štandardným typom pripojenia na sieťach SAN (storage area). Fibre Channel môže byť použité aj na krútenej dvojlinke medeného drôtu alebo na optických kábloch.

## Externé odkazy
* Podrobný popis rozhrania

## Zdroj

Kategória:Zbernice
ARM Cortex-A9 MPCore

náhľad|Mediatek MT6575A

**ARM Cortex-A9 MPCore** je 32-bitový procesor architektúry ARM implementujúci inštrukčnú sadu ARM v7. Ide o viacjadrový procesor, ktorý môže mať až štyri jadrá s koherentnou cache. Taktovacia frekvencia je 800 až 2000 MHz, veľkosť cache L1 je 32 KiB pre inštrukcie, 32 KiB pre dáta, veľkosť cache L2 je 128 KiB až 8 MB.

Medzi technológie, ktoré obsahuje, patria Jazelle DBX (priame vykonávanie bajtkódu Javy).

Procesory ARM Cortex-A9 MPCore sa vyskytujú vo výpočtovej technike mnohých značiek, napríklad Apple, Freescale Semiconductor, NVIDIA (rad Nvidia Tegra), Samsung, Sony, Texas Instruments, Xilinx. 

## Referencie

Kategória:Architektúra ARM
32-bit

## Procesory
Medzi 32-bitové procesory patria:
* Intel iAPX 432
* Intel 80386 a kompatibilné (rodina IA-32)
* Intel i860
* Intel i960
* ARM
* Motorola 68000 a ďalší z tejto série
* Motorola 88000
* IBM System / 360
* DEC VAX
* IBM POWER1 a POWER2
* PowerPC (vybrané modely)
* SuperSPARC
* MIPS R2000, R3000 a R6000
* AMD 29000
* Hitachi SH4
* NEC V60

## Poznámky


## Zdroj

Kategória:Informatika
64-bit

## Procesory
Medzi 64-bitové procesory patria:
* IBM PC kompatibilné počítače obsahujúce x86-64 procesory (architektúra počítača je však reálne obmedzená na len 48 alebo 52 bitov)
** Intel: Pentium 4 (modely radu F, 5x1, 5x6 a 6xx), Pentium D, Pentium Extreme Edition, Celeron desktopové radu 3x1, 3x6 a 355 a nasl. a mobilné od modelu M 520, Xeon počínajúc modelom Nocona s výnimkou menom Sossaman, Pentium Dual-Core (z nich všetky desktopové a mobilné radu T23xx a vyššia), Pentium radu E6x00 a neskoršie, Atom 230 a 330, všetky verzie Core 2 a Core i
** AMD: Athlon 64, Athlon 64 FX, Athlon 64 X2, Phenom, Phenom II, Athlon X2, Turion 64, Turion 64 X2, Opteron, novšie Sempron a najnovšie AMD-FX (AMD Bulldozer)
** VIA Technologies: VIA Nano
* Power Architecture:
** IBM POWER3 procesor a novšie
** IBM PowerPC 970 procesor
** Cell Broadband Engine použitý v PlayStation 3, navrhnutý firmami IBM, Toshiba a Sony, kombinuje 64bitový Power procesor s ôsmimi 128-bitovým koprocesormi (*Synergistic Processing Elements*)
** IBM Xenon procesor používaný v Microsoft Xbox 360 (tri 64-PowerPC jadrá)
* SPARC V9 architektúra:
** Sun UltraSPARC procesor
** Fujitsu SPARC64 procesor
* IBM z / Architecture používaná v IBM zSeries a System z9 mainframes, čo je 64-bitová verzia architektúry ESA / 390
* Intel IA-64 architektúra (procesory Itanium)
* MIPS Technologies MIPS64 architektúra

## Softvér
U 64-bitového softvéru môže byť problém s kompatibilitou. 64 bitové verzie internetového prehliadača bývajú pomalšie.

## Referencie


## Zdroj

Kategória:Informatika
8-bit

## Procesory
Medzi 8-bitové procesory patria:
* Intel 8008
* Intel 8080 (*kompatibilný s 8008 na úrovni zdrojového kódu*)
* Intel 8085 (*binárne kompatibilný s 8080*)
* Intel 8051 (*Harvardská architektúra*)
* Zilog Z80 (*binárne kompatibilný s 8080*)
* Zilog Z180 (*binárne kompatibilný s Z80*)
* Zilog Z8
* Zilog eZ80 (*binárne kompatibilný so Z80*)
* Motorola 6800
* Motorola 6803
* Motorola 6809 (*čiastočne kompatibilný s 6800*)
* MOS Technology 6502
* Mikrokontrolér PIC (Microchip PIC10, PIC12, PIC16, PIC18)
* Rodina mikrokontrolérov Atmel AVR
* Mikrokontroléry radu NEC 78K0 
* A ďalšie ...

## Zdroj

Kategória:Informatika
Hněvošický háj

**Hněvošický háj** je prírodná rezervácia ev. č. 109 neďaleko obce Hněvošice v okrese Opava. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú karpatské prvky kveteny, ktoré tu dosahujú severozápadnú hranicu svojho rozšírenia.

## Referencie


## Pozri aj
* Zoznam chránených území v okrese Opava

## Externé odkazy
* Taggmanager.cz 
* Prírodné rezervácie ČR 
* Stránka Turistik.cz
* Vyhláška 3.909/69-II/2 o zriadení rezervácie 1.časť 
* Vyhláška 3.909/69-II/2 o zriadení rezervácie 2.časť 

## Zdroj

Kategória:Chránené územia v okrese Opava
Kategória:Územia európskeho významu v Česku
Kategória:Lesy v Česku
Kategória:Hněvošice
Kvalifikácia na Majstrovstvá sveta IIHF v inline hokeji 2004

**Kvalifikácia na Majstrovstvá sveta IIHF v inline hokeji 2004** bola kvalifikácia na Majstrovstvá sveta 2004 I. divízie v inline hokeji mužov, ktoré sa konali v Nemecku. Kvalifikáciu organizovala Medzinárodná hokejová federácia (IIHF) a konala sa od 20. do 22. februára 2004 v 3 dejiskách: v Belgicku, v Južnej Afrike a na Taiwane, za účasti 8 tímov rozdelených do 3 geografických zón. Na finálový turnaj postúpil víťaz zóny Južnej Hemisféry a víťaz jednej z ostatných dvoch zón.

## Výsledky
### Európska zóna
*  Loverval

Belgicko postúpilo do baráže.

### Zóna Južnej hemisféry
*  

### Ázijská zóna
*  

V sérii na 2 víťazstvá zvíťazil Čínsky Tchaj-pej, ktorý mal priamo v dejisku MS 2004 pred samotným finálovým turnajom odohrať zápas s Belgickom ako víťazom európskej zóny kvalifikácie o posledné miesto na turnaji.

### Finále kvalifikácie
*  Bad Tölz

## Referencie

## Externé odkazy
* Oficiálna stránka Medzinárodnej hokejovej federácie  

## Zdroje
* Kvalifikácia 2004 na stránke Medzinárodnej hokejovej federácie (archive.org)  
* Európska kvalifikácia 2004 na stránke Belgickej inlinehokejovej lige (archive.org) / 

Kategória:Inline hokej v 2004
Kategória:Majstrovstvá sveta v inline hokeji
Don’t Cry

„**Don’t Cry**“ je rocková balada americkej hard rockovej skupiny Guns N’ Roses, vydaná v dvoch verziách súčasne, ale na rozdielnych albumoch. Verzia s pôvodným textom je 4. skladbou na albume *[[Use Your Illusion I]]*, kým verzia z alternatívnym textom je 13. skladbou na albume *[[Use Your Illusion II]]*. Obidve skladby sa líšia len vokálne a potom aj vo veršoch; nielenže sú slová odlišné, ale aj metrum a melódie sú mierne odlišné. V britskom rebríčku UK Singles Chart dosiahla 8. miesto a v americkom rebríčku Billboard Hot 100 10. miesto.

## Zoznam skladieb
;CD single Geffen 21651
# „Don’t Cry“ (original) - 4:42
# „Don’t Cry“ (alt. lyrics) - 4:42
# „Don’t Cry“ (demo) - 4:42

## Zostava
*Axl Rose – hlavný spevák
*Slash – sólová gitara
*Izzy Stradlin – rytmická gitara
*Duff McKagan – basová gitara
*Matt Sorum – bicie
;Dodatoční hudobníci
*Shannon Hoon – back up vokály
*Steven Adler – bicie (Demo verzia)

## Pozície v rebríčkoch

## Referencie

## Zdroj

Kategória:Single z 1991
Kategória:Rockové balady
Kategória:Heavymetalové balady
Kategória:Hardrockové piesne
Kategória:Piesne z 1991
Kategória:Piesne Guns N’ Roses
Sisa Sklovská

**Sisa Lelkes Sklovská** (rodným menom Silvia Sklovská, * 13. október 1965, Žilina) je slovenská operná - mezzosoprán, muzikálová a popová speváčka.

## Zo života
Po absolutóriu VŠMU v Bratislave sa zúčastnila speváckych kurzov Carla Bergonziho a Maria Melaniho v Taliansku. Potom bola sólistkou Opery Slovenského národného divadla v Bratislave.  

Spieva v ôsmich svetových jazykoch a vystupovala už v Belgicku, Dánsku, Nemecku, Rakúsku alebo v USA.

Na jar roku 2014 zasadla ako porotkyňa v speváckej súťaži Česko Slovenský X Factor, vysielanej českou televíziou Prima a slovenskou stanicou TV JOJ, kde mentorovala kategóriu NAD 28. Jej zverenec - Peter Bažík nakoniec celú súťaž vyhral a získal tak ceny v hodnote 200 000 €.

## Osobný život
15. januára 2011 sa vydala za slovenského podnikateľa Juraja Lelkesa. Na ich svadbe bol aj vtedajší slovenský prezident Ivan Gašparovič.

## Diskografia
* 2000 *Sisa*
* 2003 *Viem, čo chcem*
* 2009 *Kouzlem spoutaná*
* 2010 *Piesne vianočné (Christmas Songs) zlatá edícia*
* 2010 *Láska*
* 2011 *Pop Collection 2000-2010*

## Iné projekty

## Externé odkazy
* Oficiálna stránka - sisasklovska.com 
* Oficiálne stránky na Facebooku
* Osobnost.aktuality.sk
* Csfd.cz
* Imdb.com 
 
## Zdroj

Kategória:Slovenské speváčky
Kategória:Slovenské operné speváčky
Kategória:Mezzosopranisti
Kategória:Slovenské herečky divadelných muzikálov
Kategória:Členovia Opery Slovenského národného divadla
Kategória:Osobnosti zo Žiliny
Plug and Play

**Plug and Play** (v preklade "pripoj a hraj") je počítačová technológia umožňujúca jednoduchšie rozpoznávanie a konfiguráciu hardvéru. Umožňuje operačným systémom správne zistiť, aký hardvér je v počítači, na základe čoho môže automaticky (s väčšou či menšou úspešnosťou) k tomuto hardvéru nainštalovať či spustiť príslušné ovládače a automaticky nastaviť číslo prerušenia, I/O adresu, rozsahy zdieľanej pamäte, prípadne ďalšie skutočnosti (napr. detaily o type zariadenia).

## História konfigurácie zariadenia
Mechanické výpočtové prostriedky, ako bolo triediace zariadenie dierovaných doštičiek od IBM, boli naprogramované použitím zásuvnej dosky pripojenej tak, aby smerovala signály medzi konfiguračnými zásuvkami. 

V počiatkoch počítačovej technológie (napr. V IBM PC kompatibilných počítačoch so zbernicou ISA) musel byť hardvér najprv ručne nastavený tak, aby nastavenie nekolidovalo s iným už pripojeným zariadením (obvykle pomocou elektrickej prepojky, angl. *jumper*), potom bolo zariadenie zasunuté do zbernice vnútri počítača, a potom bolo ešte nutné toto nastavenie zapísať do konfigurácie softvéru (typicky ovládač zariadenia). Ak nastavenie hardvéru aj softvéru nebolo rovnaké, nemohol softvér so zariadením komunikovať, a preto ani nefungoval.

V neskoršej dobe bola najprv metódou pokus-omyl vykonávaná detekcia zariadení, ktorá nebola príliš spoľahlivá a bola nahradená technológiou *Plug and Play*. Táto technológia odstraňovala ručné nastavovanie, riešenie konfliktov a odovzdávanie informácií do riadiaceho softvéru. Podstatné vylepšenia potom priniesla zbernica PCI, PCMCIA, USB a ďalšie technológie, ktoré počítali s automatickou konfiguráciou už vo svojom prvotnom návrhu.

## Zdroj

Kategória:Hardvér
Rallye Dakar 2012

**Rallye Dakar 2012** bol 34. ročníkom prestížneho podujatia, ktoré sa konalo v Južnej Amerike.

Vytrvalostné preteky začali 1. januára v argentínskom meste Mar del Plata a skončili 15. januára v peruánskej Lime. Na štart sa postavilo 443 súťažiacich, ktorých čakalo približne  náročného terénu. Náročná trať, vedúca savanou, púšťou i vysokým pohorím, preverila kondíciu jazdcov i samotnej techniky. Drsné podmienky neodpúšťali chyby a štartovné pole sa rýchlo redukovalo. 

V kategórii motocyklov hlavnú pozornosť pútal súboj víťazov posledných ročníkov, Španiela Marca Comu a Francúza Cyrila Desprésa na KTM. O víťazovi rozhodla predposledná etapa, v ktorej Comova strata a najmä penalizácia znamenala celkové víťazstvo Cyrila Desprésa. V triede automobilov dominoval Francúz Stéphane Peterhansel, ktorý na automobile Mini zaznamenal svoj 10. triumf a medzi kamiónmi sa najviac darilo Holanďanovi **Gerardovi de Rooyovi** na Ivecu. Neprávom opomínanú kategóriu štvorkoliek vyhral Argentínčan **Tomas Maffei** na stroji Yamaha.

## Slovenskí zástupcovia
Slovensko v tomto ročníku zastupovali 4. motocyklisti:
* Štefan Svitko ml. – konečné **5. miesto**
* **Dušan Čipka** – konečné 73. miesto (po penalizáciách v dĺžke 7:44 h)
* Ivan Jakeš – skončil po poruche v 5. etape z priebežnej 18. priečky
* **Ján Zaťko** – skončil po poruche po 4. etape
### Etapy

## Výsledky

### Konečné výsledky

## Referencie

## Pozri aj
* Rallye Dakar

## Zdroj
* Oficiálna stránka súťaže

Kategória:Rallye Dakar
Blood Sugar Sex Magik

***Blood Sugar Sex Magik*** je piaty štúdiový album americkej rockovej skupiny Red Hot Chili Peppers, ktorý bol vydaný dňa 24. septembra 1991. Producentom bol Rick Rubin a je to prvé vydanie skupiny cez Warner Bros. Records. Hudobný štýl albumu sa líši od predchádzajúceho *[[Mother’s Milk]]* hlavne použitými technikami a neobsahuje toľko heavy metalových riffov. Témy skladieb albumu hovoria o sexualite a odkazujú na drogy, ako aj na rozkoš a neviazanosť.

Dosiahol 1. miesto v rebríčkoch Austrálii, na Novom Zélande a v Kanade a 3. miesto v americkom rebríčku Billboard 200. Celkovo sa predalo 13 miliónov kópií po celom svete a vďaka nemu si skupina získala celosvetovú popularitu a uznanie hudobných kritikov. Z albumu bol vydaný rad hitov, vrátane najúspešnejšieho singlu „Under the Bridge“. Medzi ďalšie single patria „Give It Away“, „Suck My Kiss“, „Breaking the Girl“ a „If You Have to Ask“. Gitarista John Frusciante odišiel zo skupiny počas turné v polovici roku 1992 (vrátil sa až v roku 1998) pretože sa nedokázal vyrovnať s popularitou albumu. Album je považovaný za vplyvný a ako základný prvok prepuknutia alternatívneho rocku začiatkom 90. rokov. Steve Huey z AllMusic povedal: "...asi najlepší album aký skupina Red Hot Chili Peppers vytvorila."

## Zoznam skladieb
*Všetky skladby zložila skupina Red Hot Chili Peppers, ak nie je uvedené inak.

## Zostava
;Red Hot Chili Peppers
*Flea – basová gitara, perkusie v „Breaking the Girl“
*John Frusciante – elektrická a akustická gitara, sprievodný spev
*Anthony Kiedis – hlavný spev
*Chad Smith – bicie, perkusie v „Breaking the Girl“

;Dodatoční hudobníci
*Brendan O’Brien – mellotron v „Breaking the Girl“ a „Sir Psycho Sexy“, B3 organ v „Suck My Kiss“ a B-strana „Soul To Squeeze“.
*Gail Frusciante a jeho priatelia – vokály v „Under the Bridge“
*Pete Weiss – drumbľa v „Give It Away“

;Recording personnel
*Brendan O’Brien – zvukár, mixovanie (s Rickom Rubinom)
*Rick Rubin – produkcia
*Howie Weinberg – mastering

;Dodatočný personál
*Gus Van Sant – výtvarná réžia

## Pozície v rebríčkoch

## Uznania

## Referencie

## Zdroj

Kategória:Hudobné albumy z 1991
Kategória:Albumy Red Hot Chili Peppers
Kategória:Hudobné albumy produkované Rickom Rubinom
Kategória:Albumy Warner Bros. Records
IBM Personal Computer

**IBM Personal Computer** (**Osobný počítač IBM**, tiež **IBM PC**) bolo v informatike označenie pre prvú verziu počítača, ktorý bol spoločne so svojimi nástupcami neskôr označovaný ako počítače IBM PC kompatibilné. Počítač, ktorý bol predstavený 12. augusta 1981 pod modelovým číslom 5150, bol vytvorený tímom inžinierov a dizajnérov pod vedením Dona Estridge z IBM Entry Systems Division v Boca Raton na Floride.

Termín "osobný počítač" (rovnako ako "mikropočítač" a "domáci počítač") bol používaný už pred rokom 1981. Tento názov zaviedla firma Xerox PARC svojim počítačom Xerox Alto v roku 1972. Vzhľadom na úspech osobných počítačov od firmy IBM boli ďalej kompatibilné počítače označované ako "mikropočítač IBM PC".

## Zdroj

Kategória:Počítače
Quarter Video Graphics Array

[thumb|Obrázok ukazujúci rozdiel medzi QVGA a [Video Graphics Array|VGA]]

**Quarter Video Graphics Array** (tiež známe ako **Quarter VGA** alebo **QVGA**) je termín používaný pre počítačovú obrazovku s rozlíšením 320 x 240. QVGA obrazovky sú najčastejšie obsiahnuté v mobilných telefónoch, PDA a vo vreckových herných konzolách. Najčastejšie sú v prevedeniach na výšku a ich rozlíšenie je potom často označované ako 240 x 320, pretože takéto displeje majú väčšiu výšku než šírku.

Meno je odvodené od faktu, že displej QVGA ponúka štvrtinový počet obrazových bodov oproti originálnym grafickým kartám IBM VGA (ktoré sa na konci 80. rokov stali *[[de facto]]* štandardom) s maximálnym rozlíšením 640 x 480. Implementácie QVGA nie sú nijako kompatibilné so štandardnými chipsetmi a rozhraniami VGA, termín je odvodený čisto z podobnosti rozlíšenia.

## Zdroj

Kategória:Počítačová grafika
SXGA

thumb|Štandardné rozlíšenia obrazovky
**SXGA** (**S**uper e**X**tended **G**raphics **A**rray) je štandard rozlíšenia 1280 × 1024 pixelov pre počítačové displeje. Išlo o ďalší stupeň v pomyselnom rebríčku týchto štandardov (je nad rozlíšením XGA). Vyvinula ho IBM v roku 1990.

Na tomto štandarde je zvláštne, že pomer strán nie je dovtedy bežných 4:3, ale 5:4 (1,25:1 miesto 1,333:1). Štandardný monitor s pomerom strán 4:3 pri tomto rozlíšení má skôr obdĺžnikové než štvorcové pixely, čo znamená, že pokiaľ sa to nevykompenzuje softvérom, tak obraz bude skreslený, to sa prejavuje napríklad pri kruhoch, ktoré budú eliptické.

SXGA je najčastejším natívnym rozlíšením pri 17" a 19" LCD monitoroch. LCD monitor s natívnym rozlíšením SXGA má spravidla fyzický pomer strán 5:4 zachovávajúci pomer strán pixelov 1:1.

Rozlíšenie 1280 × 1024 sa stalo populárne najmä preto, že sa pri použití 24-bitovej hĺbky kódovania farieb zmestilo do 4 MB video RAM pamäte, ktorá bola vtedy bežná (je nutné si uvedomiť, že v tej dobe bola pamäť veľmi drahá). Stačilo použiť 3,75 MB video RAM.

* 1280 pixelov × 1024 pixelov = 1 310 720 pixelov
* 1 310 720 pixelov × 8 bitov / pixel = 10 485 760 bitov
* 10 485 760 bitov ÷ 8 bitov / bajt = 1 310 720 bajtov ÷ 1,0242 bajty / MiB = 1,25 MiB
* 1 310 720 pixelov × 24 bitov / pixel = 31 457 280 bitov
* 31 457 280 bitov ÷ 8 bitov / bajt = 3 932 160 bajtov ÷ 1,0242 bajty / MiB = 3,75 MiB

## Zdroj

Kategória:Počítačová grafika
Super Extended Graphics Array Plus

thumb|Štandardné rozlíšenie obrazovky

**SXGA+** (z anglického *Super XGA*) je štandard počítačových displejov s grafickým rozlíšením 1400 x 1050 pixelov. Tento štandard je bežne používaný na obrazovkách prenosných počítačov s uhlopriečkou 14 alebo 15 palcov. SXGA+ je tiež najvyššie rozlíšenie niektorých špičkových videoprojektorov.

Variant štandardu SXGA+ pre širokouhlé obrazovky je označovaný WSXGA+ a má rozlíšenie 1680 × 1050 pixelov. 

## Zdroj

Kategória:Počítačová grafika
ARM

[right|thumb|[Conexant ARM (procesor používaný hlavne v routeroch)]]

**ARM** je v informatike označenie architektúry procesorov používaných vďaka svojej nízkej spotrebe elektrickej energie najmä v mobilných zariadeniach (mobilné telefóny, tablety). Globálne je v roku 2013 ARM najpočetnejšie zastúpenou architektúrou mikroprocesorov, pričom 60 % mobilných zariadení na svete obsahuje ARM čip. V roku 2013 bolo vyrobených 10 miliárd ARM procesorov, v roku 2014 už 50 miliárd. Vývoj ARM architektúry započal v Británii vo firme ARM Holdings v 80. rokoch 20. storočia.

## Delenie architektúr
Architektúry procesorov ARM sa delia  na základe ich využitia nasledovne:

## Externé odkazy
* http://pandatron.cz/?542&at91sam7se512_-_schema_zkusebni_desky
* http://pandatron.cz/?606&at91sam7s_-_1.dil:_seznameni_s_obvody

## Zdroj

Kategória:Architektúra ARM
Kategória:Inštrukčné súbory
SIMD

**SIMD** (single instruction, multiple data) je jeden z typov počítačových architektúr. Sú to systémy, u ktorých existuje celý rad spracovaných dátových tokov na základe jediného zoznamu inštrukcií - ide o tzv. vektorové počítače.

SIMD počítače sú určené najmä pre vedecké a technické výpočty, ale jednotky plniace úlohy v súlade s metodikou SIMD sú prítomné aj v oblasti domácich počítačov založených na architektúre x86. Tieto procesory bývajú rozšírené o sady príkazov, ako napr. MMX, 3DNow!, SSE, SSE2, SSE3, SSSE3, SSE4, SSE5, AVX, AltiVec.

## Zdroj

Kategória:Hardvér
4-bit

thumb|Intel 4004

## Prvý komerčne úspešný 4-bitový mikroprocesor
Intel 4004 sa 15. novembra 1971 stal v USA prvým obchodne úspešným a dostupným jednočipovým mikroprocesorom. Intel 4004 mal 4-bitovú architektúru, bol postavený na Harvardskej architektúre (t. j. oddelená pamäť pre program a dáta) a zasadený v 16-pinovom puzdre sa 740 kHz hodinovým signálom.

## 4-bitový procesor a súčasnosť
V dnešnej dobe máme šancu stretnúť sa so 4-bitovými procesormi napríklad v diaľkových ovládačoch od TV, Hi-Fi a videoprehrávačov, ďalej potom mikrovlnných rúrach, klávesniciach počítačov a kalkulačkách, pre ktoré boli pôvodne v 70. rokoch 20. storočia vytvorené.

## Kódovanie
Pomocou 4-bitového čísla sme schopní vytvoriť 16 rôznych hodnôt. Možno ich zakódovať do hodnôt nadobúdajúcich 0 do 15 pre desiatkovú sústavu, od 0000 do 1111 v binárnej sústave alebo od 0h po Fh v sústave hexadecimálnej, a to všetko pomocou 4 bitov.

## Zoznam 4-bitových procesorov
* Atmel MARC4
* Intel 4004
* Intel 4040
* Toshiba TLCS-47

## Zdroj

Kategória:Informatika
Walter Ciszek

thumb|Hrob Waltera Ciszeka v americkom štáte Pensylvánia
**Walter Joseph Ciszek**, SJ (* 4. november 1904, Shenandoah, USA – † 8. december 1984, New York) bol americký jezuita poľského pôvodu. Stal sa misionárom v Rusku, za druhej svetovej vojny však bol obvinený zo špionáže pre Vatikán. Nato bol 23 rokov väznený, z čoho päť rokov strávil v moskovskej väznici Lubjanka a ďalšie roky potom v sibírskom gulagu.

Rímskokatolícka cirkev už začala proces jeho blahorečenia, v roku 2014 mu tak náležal titul služobník Boží.

## Život
Narodil sa v baníckom mestečku Shenandoah poľským emigrantom. Bol divokým výrastkom, bitkárom a členom gangu. Jedného dňa preto šokoval svojich rodičov tvrdením, že sa chce stať kňazom.

Do jezuitského noviciátu vstúpil v Spojených štátoch v roku 1928. V nasledujúcom roku hľadal pápež Pius XI. rehoľníkov, ktorí by boli ochotní sa vydať do Sovietskeho zväzu, aby tam v utajení vykonávali misionársku prácu. Ciszek sa prihlásil. V roku 1934 odcestoval najprv do Ríma, kde v pápežskom kolégiu Russicum študoval ruštinu, ruskú históriu a liturgiu. Dňa 24. júna 1937 bol v Ríme vysvätený za kňaza v byzantskom rítu a prijal meno Vladimir.

Druhá svetová vojna ho zastihla v poľskej oblasti obsadené Červenou armádou. V roku 1940 ho zatkli, obvinili zo špionáže pre Vatikán a ďalších 23 rokov v Rusku väznili. Pätnásť rokov z tejto doby strávil na Sibíri. Jeho príbuzní ani spolubratia o ňom počas jeho väznenia nedostali žiadnu správu, považovali ho tak za dávno zosnulého.

Jeho trest v gulagu skončil v apríli 1955. Prepustili ho do Noriľska, ale slobodu nezískal. O tri roky neskôr mu KGB nariadila presun do Krasnojarsku. Kvôli tajnému kňazskému pôsobeniu bol násilne odvlečený do Abakanu, kde potom štyri roky pracoval ako automechanik.

Do Spojených štátov sa mohol vrátiť až v roku 1963. O dva roky neskôr začal prednášať na John XXIII Center na Fordham University v Pensylvánii.

## Dielo
* *With God in Russia*, (spoluator: Daniel L. Flaherty, S.J.), memoáre (New York: McGraw-Hill, 1964).
* *He Leadeth Me*, (spoluator: Daniel L. Flaherty, S.J.), memoáre (New York: Doubleday, 1973).
* "With God in America", memoir with primary sources (Chicago: Loyola Press, 2016).

### Slovenské a české vydania
* Walter J. Ciszek, Daniel L. Flaherty: *S bohom v Rusku*, Dobrá kniha, 1993, podtitul: *mojich dvadsaťtri kňazských rokov v sovietskych väzeniach a pracovných táboroch na Sibíri*, ISBN 8071410306; (*With God in Russia*, po anglicky 1964) 
* *On mne vede*, České katolické nakladatelství Zvon, Praha 1995 (*He Leadeth Me*, po anglicky 1973)
* Walter J. Ciszek, Daniel L. Flaherty: *S ​​Bohem v Rusku*, Nakladatelství Paulínky Praha, 2014; (*With God in Russia*, po anglicky 1964) 

## Referencie

## Externé odkazy
* Kňaz. ktorý zomrel trikrát - Slovo medzi nami

## Zdroj

Kategória:Jezuiti
Kategória:Rímskokatolícki kňazi USA
Kategória:Misionári USA
Kategória:Služobníci Boží
Kategória:Kresťanskí spisovatelia
Kategória:Sovietski politickí väzni
Kategória:Väzni gulagov
Kategória:Osobnosti USA poľského pôvodu
Kategória:Osobnosti z Pensylvánie
Osmičková sústava

**Osmičková** (**oktálová**, **oktálna**) **sústava** je číselná sústava o základe 8, ktorá (v tradičnom zápise) môže obsahovať cifry 0, 1, 2, 3, 4, 5, 6 a 7.

Vďaka tomu, že je oktálna sústava ľahko prevediteľná do binárnej sústavy (8 je mocninou dvojky), často sa používala v oblasti informatiky. Príkladom môže byť nastavenie prístupových práv v operačných systémoch unixového typu.

## Pozri aj
* Dvojková číselná sústava
* Desiatková číselná sústava
* Šestnástková sústava

## Zdroj

Kategória:Pozičné číselné sústavy
Nepozičná číselná sústava

**Nepozičná číselná sústava** je spôsob reprezentácie čísel, v ktorom nie je hodnota číslice daná jej umiestnením v danej sekvencii číslic. Tieto spôsoby zápisu čísel sa dnes už takmer nepoužívajú a sú považované za zastarané.

V najjednoduchšom systéme stačí sčítať hodnoty jednotlivých číslic. Ak by napríklad boli hodnoty symbolov nasledovné: A = 1, B = 10, C = 100, D = 1000, potom by vyjadrením čísla 3542 mohol byť napríklad reťazec "AABBBBCCCCCDDD", ale rovnako dobre aj "ACDABBCCCCDDBB" a pod. (z hľadiska hodnoty, ale za cenu horšej zrozumiteľnosti).

## Nevýhody
* Často neobsahovali symbol pre nulu a záporné čísla
* Dlhý zápis čísel, ktorá výrazne prevyšujú hodnotu najväčšieho symbolu sústavy

## Výhody
* Jednoduché sčítanie a odčítanie

## Príklady nepozičných číselných sústav
* Rímska číslica
* Egyptské číslice
* Grécke číslice
* Etruské číslice
* Unárna sústava
* Sústava zvyškových tried

## Kombinácia s pozičnou sústavou
Typickým príkladom praktickej realizácie takejto sústavy je guľôčkové počítadlo. V jednotlivých riadkoch sú čísla vyjadrované nepozične počtom guličiek. Celé počítadlo potom môže fungovať len pre zobrazenie čísel daných počtom guličiek na jednej strane drôtov (nepozične), alebo môžu byť jednotlivé riadky (drôty) chápané ako vyjadrenie poriadkov (pozične).

## Pozri aj
* Číselná sústava
* Pozičná číselná sústava

## Zdroj

Kategória:Numerická matematika
Kategória:Teória čísel
Kategória:Číselné sústavy
Nikokles

**Nikokles** alebo **Nikoklés** (*Nikokles* /iný prepis *Nikoklés*) môže byť:
* kráľ Salamidy na Cypre v 4. stor. pred Kr., pozri Nikokles (Salamis)
* kráľ Pafu na Cypre v 4. stor. pred Kr., pozri Nikokles (Pafos)
* grécky filozof v 4. stor. pred Kr., pozri Nikokles zo Sparty
* tyran Sikyónu v 3. stor. pred Kr., pozri Nikokles zo Sikyónu
* grécky sochár v 2. stor. pred Kr., pozri Nikokles (sochár)
* viacnásobný olympijský víťaz v bežeckých pretekoch v 1. stor. pred Kr., pozri Nikokles z Akriónu